கேள்வி: நில ஓநாய் - விளக்கம் குறித்து விரிவாக சொல்லுங்கள்.
பதில்: படிமம்:Aardwolf,_Proteles_cristata,_at_Lion_and_Rhino_Reserve,_Gauteng,_South_Africa_(47987248651).jpg நில ஓநாய் வரிக் கழுதைப்புலியை ஒத்திருக்கிறது. ஆனால் இதற்கு மிகவும் ஒடுங்கிய முகவாய், மஞ்சள் நிற உரோமங்களின் மேல் கருப்பு செங்குத்து பட்டைகள் இருக்கும். மேலும் கழுத்தின் மேலும் முதுகு நெடுகவும், நீண்ட தனித்துவமான பிடரி மயிர் இருக்கும். நில ஓநாய் அச்சுறுத்தல் நேரும்போதோ அல்லது மோதலுக்கு தயாராகும்போதோ தன் உடலைப் பெரிதாகக் காட்டும் வகையில் உடல் உரோமங்களை சிலிர்த்து மேனியை பெரியதாக காட்டுகிறது. இதன் கீழ் கால் (முழங்காலுக்கு கீழே) முழுவதும் கருப்பாக இருகும். வால் மயிரடர்ந்ததாக கருப்பு முனை கொண்டதாக இருக்கும். நில ஓநாய் சுமார் 55 முதல் 80 செமீ (22 முதல் 31 அங்குலம்) நீளம் கொண்டது. இதன் மயிரடர்ந்த வால் தவிர்த்து, சுமார் 20–30 செமீ (7.9–11.8 அங்குலம்) நீளம் கொண்டது. நிற்கும்போது தோள்கள் வரை சுமார் 40 முதல் 50 செமீ (16 முதல் 20 அங்குலம்) உயரம் வரை இருக்கும். வயதுக்கு வந்த ஓரு நில ஓநாய் தோராயமாக 7-10 கிலோ எடையுள்ளதாக இருக்கும், சில சமயங்களில் 15 கிலோ வரையும் எட்டும். கண்டத்தின் தெற்கில் உள்ள ஓநாய்கள் கிழக்குப் பகுதியில் உள்ளதை விட சிறியதாக இருக்கும். இதனால் ஹயனிடே குடும்பத்தில் தற்போதுள்ள மிகச்சிறிய உறுப்பினராக நில ஓநாய் உள்ளது. கழுதைப் புலிகளைப் போலன்று நில ஓநாய்களின்ன் முன் கால்களில் ஐந்து விரல்களைக் கொண்டுள்ளது. இவற்றின் பற்களும், மண்டை ஓடுகளும் கழுதைப் புலிகளின் வடிவத்தை ஒத்தவை, இருப்பினும் இவை மிகவும் சிறியவை. மேலும் இவற்றின் கடைவாய்ப்பற்கள் பூச்சிகளை உண்பதற்கு ஏற்றைவையாக உள்ளன. இவை கோரைப்பற்களைக் கொண்டுள்ளன என்றாலும், மற்ற கழுதைப்புலிகளைப் போலல்லாமல், இந்த பற்கள் முதன்மையாக சண்டைக்கும், பாதுகாப்பிற்காக மட்டுமே பயன்படுத்தப்படுகின்றது. இதன் காதுகள், பெரியதாக, வரிக் குழுதைப் புலிகளைப் போலவே இருக்கும். நில ஓநாய்க்கு வயதாகும்போது, பொதுவாக அதன் பற்களில் சில உதிர்கிறன்றன. இருப்பினும் இது மென்மையான பூச்சிகளையே உணவாக கொள்வதால் இதன் உணவுப் பழக்கத்தில் பெரியதாக எந்த தாக்கத்தையும் ஏற்படுத்துவதில்லை.
கேள்வி: நில ஓநாய் - பரவலும், வாழ்விடமும் குறித்து விரிவாக சொல்லுங்கள்.
பதில்: நில ஓநாய்கள் மலைப்பகுதிகளைத் தவிர்த்து, திறந்த, வறண்ட சமவெளிகள் மற்றும் புதர்க் காடுகளில் வாழ்கின்றன. இவற்றின் குறிப்பிட்ட உணவுப் பழக்கத்தின் காரணமாக, ஹோடோடெர்மிடிடே குடும்பக் கரையான்கள் காணப்படும் பகுதிகளில் மட்டுமே காணப்படுகின்றன. இக்குடும்பத்தைச் சேர்ந்த கரையான்கள் இறந்த மற்றும் காய்ந்த புற்களை சார்ந்துள்ளன. மேலும் விவசாய நிலங்கள் உட்பட புல்வெளிகள் மற்றும் புன்னிலம் அதிக அளவில் வாழ்கின்றன. நில ஓநாய்களில் இரண்டு வேறுபட்ட குழுக்கள் உள்ளன: ஒன்று தெற்கு ஆப்பிரிக்காவிலும், மற்றொன்று கிழக்கு மற்றும் வடகிழக்கு ஆப்பிரிக்காவில் காணப்படுகின்றன. இடையில் உள்ள மியோம்போ காடுகளில் இந்த இனங்கள் இல்லை. ஒரு வயது வந்த ஜோடி, அவர்களின் மிக அண்மை சந்ததிகளுடன் சேர்ந்து, நிலப்பரப்பை ஆக்கிரமித்துள்ளன.
கேள்வி: நில ஓநாய் - நடத்தையும் சூழலியலும் பற்றி நீங்கள் என்ன அறிந்துள்ளீர்கள்?
பதில்: படிமம்:Aardwolf.jpg நில ஓநாய்கள் கூச்ச சுபாவம் கொண்டவையாகவும், இரவாடுதல், பகலில் வளைகளில் தூங்குபவையாகவும் உள்ளன. இவை, சில சமயங்களில் குளிர்காலத்தில், பகலில் இரை தேடும். ஏனெனில் இவை இரவில் வளைகளிலேயே தங்கி உடல் வெப்பத்தை பாதுகாக்கின்றன. இவை பெரும்பாலும் தனித்து வாழும் விலங்குகள் என தவறாகப் புரிந்து கொள்ளப்படுகின்றன. உண்மையில், இவை தங்கள் குட்டிகளுடன் ஒரு துணையுடன் குடும்பமாக வாழ்கின்றன. Richardson, P. R. K. "[https://journals.co.za/content/sajsci/83/7/AJA00382353_5361?crawler=true&mimetype=application/pdf Aardwolf mating system: overt cuckoldry in an apparently monogamous mammal]." இவற்றின் எல்லைக்குள் ஊடுருவும் விலங்கை சுமார் 400 மீட்டர் (1,300 அடி) வரை அல்லது எல்லைவரை துரத்துகின்றன. ஊடுருவும் விலங்கு அரிதாக அகப்பட்டால், ஒரு சண்டை நடக்கும், அது மென்மையான கொக்கரிப்பு, கரகரப்பான குரைப்பு மற்றும் ஒரு வகையான கர்ஜனை ஆகியவற்றுடன் எதிர்கொள்ளும். பெரும்பாலான ஊடுருவல்கள் இனச்சேர்க்கை காலத்தில் நிகழ்கின்றன. அவை வாரத்திற்கு ஒரு முறை அல்லது இரண்டு முறை நிகழலாம். உணவு பற்றாக்குறையாக இருக்கும் போது, மோசமான பிராந்தியம் கைவிடப்படலாம். மேலும் மூன்று ஜோடிகள் ஒரு பிரதேசத்தை ஆக்கிரமிக்கலாம்.
கேள்வி: நில ஓநாய் - பாதுகாப்பு பற்றி நீங்கள் என்ன அறிந்துள்ளீர்கள்?
பதில்: நில ஓநாய்களின் எண்ணிக்கை குறைவதாக கருதப்படவில்லை. கிழக்கு ஆப்பிரிக்கா முழுவதும் ஒப்பீட்டளவில் பரவலாக உள்ளன. இதனால், பன்னாட்டு இயற்கை பாதுகாப்பு சங்கத்தால் நில ஓநாய் தீவாய்ப்புக் கவலை குறைந்த இனம் என்று வகைபடுத்தபட்டுள்ளது. சில பகுதிகளில், இவை கால்நடைகளை வேட்டையாடுகிறன என்ற தவறான நம்பிக்கையினால் துன்புறுத்தப்படுகிறன; இருப்பினும், இவை உண்மையில் விவசாயிகளுக்கு நன்மை பயப்பவை. ஏனெனில் இவை தீங்கு விளைவிக்கும் கரையான்களை சாப்பிடுகின்றன. மற்ற பகுதிகளில், விவசாயிகள் இதன் நன்மையை புரிந்துள்ளனர். ஆனால் இவை சில சமயங்களில் அவற்றின் உரோமங்களுக்காக கொல்லப்படுகிறன. நாய்கள், பூச்சிக்கொல்லிகள் போன்றவை தரை ஓநாய்களுக்கு பொதுவாக ஆபத்தை விளைவிக்கின்றன.